stanford-oval/wikipedia huggingface dataset:
דיק ריצ'רדס
קריירה לאחר המשלחת

לאחר החילוץ בינואר 1917 ושובו לאוסטרליה, לימד ריצ'רדס בבית ספר לכרייה ותעשייה בבלאראט. אחרי ששירת כיועץ לממשלה בתחום המכשור האופטי במהלך מלחמת העולם השנייה, חזר ב-1948 לבלאראט, כנשיא הקולג'. הוא פרש מתפקידו בשנת 1958.
בשנים הבאות ייעץ לעיתים קרובות להיסטוריונים וכותבי רשומות של חקר הקטבים. דעתו הייתה, שאף כי המסע לציוד המצבורים התגלה לבסוף כמיותר, הוא לא היה לשווא, בהיותו דוגמה להישגים שרוח האדם מסוגלת להגיע אליהם בתנאים קשים מנשוא.
ריצ'רדס האריך ימים מכל חבריו למשלחת, והיה לשריד האחרון של מה שנקרא העידן ההרואי של חקר אנטארקטיקה, כאשר הלך לעולמו בגיל 91, בשנת 1985. [דרושה הבהרה]
אותות כבוד והנצחה

ריצ'רד ריצ'רדס עוטר במדליית אלברט בשנת 1923 על המאמצים שעשה על הקרח להציל את חייהם של ארנולד ספנסר-סמית' ואניאס מקינטוש. פרס זה הוסב בשנת 1971 לצלב ג'ורג', חילוף שהוצע לכל מחזיקי מדליית אלברט שהיו אז בחיים.
דווח, כי ריצ'רדס הצטרף למשלחת הטראנס-אנטארקטית בלי לדון בגובה שכרו, וכי בשובו קיבל סכום של 70 ליש"ט.
הערות שוליים

↑  Ranulf Huntford, Shackleton biog. p450
↑  עותק מאורכב
↑  George Cross Database – Summary index table of all individual GC awards מסד נתונים של צלב ג'ורג' - תמצית מטבלת שמות של מקבלי צלב ג'ורג'
| --- | --- |
בקרת זהויות :  ISNI: 0000 0000 7909 2374  LCCN: no00046194  NLA: 35060227  SNAC: w6n66k5b  SUDOC: 077897641  Trove: 815053  VIAF: 91385180   WorldCat (עם VIAF): 91385180
דקסיפוס

פובליוס הרניוס דקסיפוס (ביוונית: Δέξιππος, בלטינית: Publius Herennius Dexippus;‏ 210 – 273 לספירה לערך) היה היסטוריון, מדינאי ומצביא יווני.
חייו

דקסיפוס היה כהן בירושה של המשפחה האלאוסיאנית (אנ') של הקריקס (אנ'), וכיהן במשרות ארכון בסיליאוס (אנ') ואפונימוס ארכון (אנ') באתונה.
כאשר ההרולים (אנ') פשטו על יוון וכבשו את אתונה (בשנת 267), דקסיפוס הראה אומץ אישי גדול והחיה את רוח הפטריוטיות בקרב בני-ארצו. לכבודו הוקם פסל, שנשמר ממנו בסיסו, עם כיתוב המתעד את שירותיו. ראוי לציון שהכתובת אינה מציינת דבר לגבי הישגיו הצבאיים.
כתביו

פוטיוס (קודקס 82) מזכיר שלושה חיבורים היסטוריים של דקסיפוס, שמתוכם נשארו קטעים ניכרים:
"האירועים לאחר אלכסנדר" (Τὰ μετ᾽ Ἀλέξανδρον), ככל הנראה תקציר של חיבור מאת אריאנוס.
סקיתיקה (Σκυθικά), היסטוריה של מלחמות רומא עם הגותים (הנקראים "סקיתים" בשפה ארכאיסטית) במאה ה-3.
כרוניקה היסטוריה (Χρονικὴ ἱστορία) ב-12 ספרים, שככל הנראה מכסים אלף שנים עד לשלטונו של הקיסר קלאודיוס השני גותיקוס (בשנת 270).
את ה"כרוניקה" המשיך אונאפיוס מסרדיס (עד לשנת 404), הפותח את החיבור ההיסטורי שלו עצמו בביקורת על קודמו. נראה כי ה"כרוניקה" היא המקור העיקרי של ההיסטוריה אוגוסטה בין השנים 238–270, אך פרנסואה פשו (François Paschoud) הראה כי מחברה של ההיסטוריה אוגוסטה לפעמים מייחס חומר לדקסיפוס באופן שגוי, ולכן יש להשתמש בראייה זו בזהירות.
פוטיוס מדבר בהערכה רבה על הסגנון של דקסיפוס, אותו הוא מכנה תוקידידס שני.
הערות שוליים

1 2 3 4 5 6  Dexippus, Publius Herennius, המהדורה האחת-עשרה של אנציקלופדיה בריטניקה, בויקיטקסט באנגלית
| --- | --- |
בקרת זהויות :  NLI: 987007331662405171  PLWABN: 9810712932505606  BIBSYS: 95001340  BnF: cb10467388v (data)  CiNii: DA16077605  GND: 102132976  ICCU: UBOV446776  ISNI: 0000 0005 1423 3849  LCCN: nr2006009268  NSK: 000133714  RERO: 02-A005192077  SUDOC: 085934992  VcBA: 495/12321  VIAF: 299034165   WorldCat (עם VIAF): 299034165
דקסל פארמה

| --- | --- |

 נתונים כלליים
 מייסדים:  דן אורן
 תקופת הפעילות:  1968–הווה (כ־56 שנים)
 חברות בנות:  תכשירי פריו
 מיקום המטה:  אור עקיבא
 משרד ראשי:  אור עקיבא
  
 www.dexcel.com
 
דקסל פארמה (באנגלית: Dexcel Pharma) שבעבר פעלה תחת השם "דקסון", היא חברת תרופות ישראלית, השלישית בגודלה בישראל אחרי טבע ותרו. מכירותיה מהוות 25% מסך התרופות הנמכרות בישראל. מרכזיה שוכנים באור עקיבא, ביקנעם ובירושלים.
החברה נחשבת מצליחה בתחום התרופות הגנריות, המשווקות בעיקר בישראל. דקסל פארמה מוכרת גם מחוץ לישראל, אולם שם עיקר המכירות הוא של חומרי גלם לתרופות. אחד המהלכים החשובים של החברה היה רכישת "תכשירי פריו" מכימיקלים לישראל, שאיפשרה לה לראשונה לפתח תרופות מקור, ולא רק תרופות גנריות. רבים מגרסאותיה לתרופות גנריות מכילות את הצליל "דקס", כגון דקסמול, אומפרדקס, ציפרדקס ועוד.
"תכשירי פריו" היא חברת בת של דקסל פארמה המתמקדת בתרופות לחלל הפה.
היסטוריה

דקסל פארמה הוקמה על ידי דן אורן, בעל תואר שני במנהל עסקים, בתא קטן בו עבדו בהתחלה 9 עובדים. ב-1989 החברה השיקה את הדקסמול, גרסה גנרית לפרצטמול (אקמול). ב-1991 החברה סיפקה דוקסילין למאגר הלאומי של ישראל בעת משבר.[דרושה הבהרה] ב-1992 התחילה לייצא תרופות. ב-1993 עברה לקמפוס חדש באור עקיבא. ב-1999 קנתה את "תכשירי פריו" והשיקה את הפריוצ'יפ בארצות הברית. ב-2014 הקימה מרכז מחקר ופיתוח בירושלים.
תכשירי פריו

תכשירי פריו (באנגלית: Perio Product) היא חברת בת של דקסל פארמה המתמחה בפיתוח תרופות חדשניות למחלות ובעיות בחלל הפה. תכשירי פריו היא חלק ממחלקת רפואת השיניים של דקסל פארמה, דקסל דנטל, שבין היתר אחראית על פיתוח ה-PerioChip וה-PAD Plus.
החברה נוסדה על ידי ד"ר משה פלשנר ברק כחברת בת של כימיקלים לישראל בה עבד. ברק מונה למשנה למנכ"ל, ומנהל צוות המחקר ופיתוח. החברה פיתחה את הפריוצ'יפ (באנגלית: PerioChip), צ'יפ חדשני החוסך ניתוח במחלות חניכיים, באמצעות החדרה לכיס הפריודונטלי בפה, שם הוא מפריש חומרים כדי לחסל את החיידקים. המוצר של פריו, שזכה לאישור ה-FDA במהלך 1998, אושר לשיווק בישראל וב-12 מדינות אירופיות. במהלך 1996 אמורה הייתה תכשירי פריו להיות מונפקת בוול-סטריט לפי שווי של 80 מיליון דולר, אולם ההנפקה נדחתה פעם אחר פעם ולבסוף נגנזה. ב-7 ביולי הושגה עסקה בין כימיקלים לישראל לבין דקסון, שהאחרונה תרכוש 85% ממניות "תכשירי פריו" ב-30–35 מיליון דולר, כאשר הוחלט לחתום על המכירה ב-5 באוגוסט. ב-4 באוגוסט, יום לפני המכירה, משה פלשנר ברק התפטר מתפקיד המשנה למנכ"ל, מבלי ליידע את בעלי דקסון. ב-13 באוגוסט שלחה דקסון לכי"ל בכתב שהיא מבטלת את העסקה בעקבות ההתפטרות של העובד הבכיר. כי"ל הוציאה הודעה בה אמרה כי "ביטול העסקה נעשה שלא כדין והיא תנקוט את ההליכים המתחייבים מכך".
דן אורן, מנכ"ל דקסון, אמר אז כי ד"ר משה פלשנר ברק, המשנה למנכ"ל פריו "הוא האיש עם הרעיונות, הדבק והדוחף את כל עובדי המו"פ בתכשירי פריו. שלושה חודשים הוא הסביר לנו כמה מרוצה שדקסון רוכשת את פריו וב-4 באוגוסט, יום לפני חתימת ההסכם, הוא התפטר". לבסוף, ב-23 באוגוסט, דקסון נכנעה וקנתה את פריו. דן אורן נימק אז ש"השתנו הנסיבות", אולם לא פירט מה השתנה.
תכשירי פריו הצטרפה לדקסל דנטל, מחלקת רפואת השיניים של דקסל פארמה.
הערות שוליים

↑  דירוג DUN'S 100
↑  http://www.dexcel.com/our-history/
↑  עמנואל תימור, ‏בוטלה הנפקת תכשירי פריו בוול-סטריט, באתר גלובס, 2 בפברואר 1997
↑  צביקה רובינס, ‏כי"ל מוכרת את תכשירי פריו לדקסון תמורת 30–35 מיליון דולר, באתר גלובס, 7 ביולי 1999
↑  דקסון מבטלת ההסכם לרכישת אחזקות כיל בתכשירי פריו, באתר TheMarker‏, 15 באוגוסט 1999
↑  שי שלו, ‏דקסון ביטלה רכישת פריו ב-35 מיליון דולר בעקבות התפטרות המשנה למנכ"ל, באתר גלובס, 16 באוגוסט 1999
↑  שלמה פרידמן, ‏דקסון נכנעה ותרכוש את פריו בכל זאת; דן אורן: "השתנו הנסיבות", באתר גלובס, 23 באוגוסט 1999
דייוויד סטאר

| --- | --- |

סטאר, יוני 2016
 לידה:  19 בפברואר 1991  (בן 33) פילדלפיה, פנסילבניה, ארצות הברית
 שם במה:  דייבי סטאר דייוויד סטאר
 משקל:  96 ק"ג
 גובה:  1.80 מטר
 לאום:  אמריקאי
 קריירה מקצוענית:  18 בפברואר 2012 – 2020 (כ־7 שנים)
 מאמנים:  אדם קול Combat Zone Wrestling Academy DJ הייד דרו גולאק מסדה סמי קליהאן סאמו טומי סווייד Wild Samoan Pro Wrestling Training Center
מקס ברסקי (באנגלית: Max Barsky; נולד ב-19 בפברואר 1991) הידוע יותר בשם הבמה שלו, דייוויד סטאר הוא מתאבק יהודי אמריקאי. סטאר הופיע בארגוני היאבקות רבים כמו Combat Zone Wrestling,‏ Evolve,‏ Revolution Pro Wrestling,‏ Westside Xtreme Wrestling,‏ Ring of Honor ו-Total Nonstop Action.
קריירת היאבקות מקצועית > Westside Xtreme Wrestling‏ (2012–היום)

סטאר החל להתאבק בשנת 2012, כשערך את הופעת הבכורה שלו בארגון wXw. הקרב הראשון שלו היה בחודש פברואר נגד "סופרימ" לי גרייט. ב-2 בפברואר 2013, הוא כשל בניסיונו לנצח את טומי סווייד, כשאיתגר אותו לקרב על האליפות ההיברידית האולטימטיבית של wXw.
ב-2 באוקטובר 2016, סטאר ושיין סטריקלנד ניצחו את זאק סברה ג'וניור ומרטי סקורל בגמר ליגת הזוגות העולמית לשנת 2016, וכתוצאה מכך זכו באליפות הזוגות העולמית של wXw. ב-18 בנובמבר, סטאר ניצח את טיילר בייט והפך לאלוף שוטגאן של wXw. הוא הפסיד את התואר לכריס ברוקס ב-3 בדצמבר, אך הצליח לזכות פעם נוספת בתואר שבוע לאחר מכן. ב-10 במרץ 2017, סטאר השתתף בטורניר ה-16 קרט לשנת 2017. הוא הודח עוד בסיבוב הראשון על ידי וולטר. ב-1 ביולי, הוא ניצח את אנג'ליקו וזכה באליפות שוטגאן של wXw בפעם השלישית בקריירה.
קריירת היאבקות מקצועית > ארגונים עצמאיים (2013–היום)

בשנת 2013, סטאר ערך את הופעת הבכורה שלו בארגון Beyond Wrestling. במסגרת הארגון הוא התחרה נגד מתאבקים כמו שיין סטריקלנד, מת'יו פאלמר, אדי אדוארדס, דונובן דיג'אק ועוד.
ב-10 בנובמבר 2016, הוא ערך את הופעת הבכורה שלו בארגון Revolution Pro Wrestling באירוע שהתרחש בלונדון, אנגליה, כשהצטוות לטיילר בייט וטרנט סבן בהפסדם לאוויל, טטסויה נאיטו וסנאדה. ביולי 2017, סטאר ניצח את בובי פיש בקרב העפלה לגביע העולם של WCPW. הוא הודח בסיבוב הראשון של הגביע על ידי ג'יי לית'ל. ב-11 במאי 2018, סטאר זכה באליפות במשקל קל הבריטית של RPW. ב-11 בינואר 2019, סטאר הגן בהצלחה על התואר נגד קיפ סביאן.
סטאר גבר על אדי קינגסטון בקרב אני נכנע בארגון AAW. ב-11 בפברואר 2018, במסגרת אירוע של הארגון IPW: UK, סטאר איתגר את ניק אלדיס לקרב על אליפות העולם במשקל כבד של NWA, שבו סטאר נכנע וכשל בניסיונו לזכות בתואר.
סטאר לקח חלק בטורניר ה-SSS16, שהתקיים באירוע Super Strong Style 16 של הארגון Progress Wrestling אשר התפרס על התאריכים 5 עד 7 במאי 2019. סטאר זכה בטורניר וכתוצאה מכך קיבל קרב על אליפות העולם של Progress נגד וולטר. סטאר זכה באליפות העולם של הארגון Over The Top Wrestling לאחר שניצח את ג'ורדן דבלין ב-26 באוקטובר בדבלין, אירלנד.
קריירת היאבקות מקצועית > Combat Zone Wrestling‏ (2013–היום)

ב-12 בינואר 2013, סטאר ערך את קרב הבכורה שלו בארגון CZW. ב-27 באפריל 2014, סטאר ו-JT דאן ניצחו את אלכס ריינולדס וג'ון סילבר וזכו באליפות הזוגות של CZW. השניים הפסידו את חגורות האליפות ב-27 בספטמבר לדייב כריסט וג'ייק כריסט. ב-8 בנובמבר, סטאר הפסיד בקרב יחידים לדרו גולאק. בשנת 2016, סטאר הגיע עד לגמר הטורניר הטוב בטובים של CZW, אך הפסיד בו לג'ונתן גרשם.
ב-14 באפריל 2018, סטאר השתתף בטורניר הטוב בטובים. גם סטאר וגם טסה בלנצ'רד העפילו לשלב חצי הגמר לאחר ששניהם ביצעו בו זמנית מהלכי הכנעה על פיטר אבאלון. סטאר ניצח את בלנצ'רד ומאט רידל בחצי הגמר והעפיל לגמר הטורניר. בגמר, סטאר ניצח את זאכרי וונץ וזכה בטורניר של אותה השנה.
קריירת היאבקות מקצועית > מבחן הקבלה ב-WWE‏ (2014)

בין התאריכים 26 ל-28 במרץ 2014, סטאר השתתף במבחן קבלה של ארגון ה-WWE במתחם האימונים של הארגון, WWE Performance Center, לצד מתאבקים כמו מייקל אלגין, רודריק סטרונג, קווין סטין, ACH, ווילי מאק וארייה דבארי.
קריירת היאבקות מקצועית > Ring of Honor‏ (2016–2017, 2019)

ב-9 בינואר 2016, סטאר השתתף בקרב חושך (קרב שאינו שודר בטלוויזיה) מרובע נגד לאון סנט ג'ובאני, קן פיניקס ופוקס וינייר, ששימש כקרב העפלה לטורניר ה"טופ פרוספקט", ובו סנט ג'ובאני ניצח.
ב-16 ביולי 2016, סטאר התחרה בקרב מרובע נגד צ'יזבורגר, ג'ואי דאדייגו וטים יוז. הקרב הסתיים ללא הכרעה לאחר שפאנישמנט מרטינז תקף את כל ארבעת המשתתפים בקרב.
ב-23 באפריל 2017, סטאר ביצע את חזרתו לארגון, כשתקף את הזוכה בטורניר ה"טופ פרוספקט" של שנת 2017, ג'וש וודס. ב-14 במאי, סטאר הפסיד לוודס. מאוחר יותר באותו החודש, סטאר הפסיד פעם נוספת לוודס.
באפריל 2019, במסגרת מופע "כסאח בפסח" של ארגון ההיאבקות הישראלי Israeli Pro Wrestling Association, ג'יי לית'ל היה אמור הגן על אליפות העולם של ROH נגד סטאר. בחודש מרץ, סטאר פרסם קטע וידאו שהציג את תחושותיו לגבי קרב זה, וארגון ROH ראה זאת בעין לא יפה וכתוצאה מכך הסיר את קטע וידאו זה. מספר שבועות לפני קיום הקרב, לית'ל הפסיד את אליפות העולם של ROH למאט טייבן בקרב סולם משולש אשר כלל בנוסף את מרטי סקורל במסגרת האירוע G1 Supercard, ובעקבות זאת הקרב בין סטאר ללית'ל בישראל הפך לקרב שאינו על התואר.
קריירת היאבקות מקצועית > הופעה ב-Total Nonstop Action‏ (2016)

ב-13 וב-14 ביולי 2016, סטאר ערך את הופעת הבכורה שלו בארגון TNA בהקלטות של האירוע המיוחד One Night Only: X-Travaganza 2016. סטאר הפסיד לסואיסייד בקרב העפלה לקרב הסולם אשר שימש כקרב המרכזי של האירוע שקבע את זהות הטוען לכתר לאליפות ה-X דיוויז'ן.
קריירת היאבקות מקצועית > הופעות בישראל (2017–2019)

ב-9 ביולי 2017, סטאר התאבק נגד יורן סימונס ההולנדי במסגרת המופע The Rage. בקרב זה, סטאר הפסיד.
סטאר חזר לישראל ב-21 באפריל 2019, כשהתאבק בקרב נגד ג'יי לית'ל כחלק ממופע "כסאח בפסח" של הארגון IPWA, שבו סטאר הפסיד. קרב זה תואר בעיני רבים כאחד הקרבות הטובים ביותר, שנערכו על אדמת ארץ הקודש. בימים שלאחר האירוע, סטאר ביקר ביחד עם המתאבקים ג'יי לית'ל ומאט סיידל, שלקחו גם כן חלק באירוע, במוקדי תיירות מרכזיים כמו העיר העתיקה בירושלים, ים המלח ועוד.
חיים אישיים

כמה מהמתאבקים האהובים על סטאר כילד היו "סופרסטאר" בילי גרהאם, ריק פלייר, דאסטי רודס, כריס ג'ריקו, סטון קולד סטיב אוסטין והרוק. מחוץ להיאבקות, סטאר הוא מעריץ גדול של פלויד מייוות'ר, קונור מקגרגור ומוחמד עלי.
סטאר הוא יהודי.
אליפויות והישגים

הישגים בארגון ההיאבקות AAW Professional Wrestling - AAW
אליפות הזוגות של AAW (פעם אחת)  - עם אדי קינגסטון וג'ף קוב
הישגים בארגון ההיאבקות Combat Zone Wrestling - CZW
אליפות העולם במשקל כבד של CZW (פעם אחת)
אליפות הזוגות העולמית של CZW (פעם אחת)  - עם JT דאן
הישגים בארגון ההיאבקות East Coast Pro Wrestling - ECPW
אליפות קיסטון במשקל כבד של ECPW (פעם אחת)
הישגים בארגון ההיאבקות Full Impact Pro - FIP
אליפות הזוגות העולמית של FIP (פעם אחת)  - עם JT דאן
הישגים בארגון ההיאבקות International Pro Wrestling: United Kingdom - IPW: UK
אליפות העולם של IPW: UK (פעם אחת)
הישגים בארגון ההיאבקות Kamikaze Pro
אליפות המחלקה החסרת רחמים (פעם אחת)
הישגים בארגון ההיאבקות New Horizon Pro Wrestling - NHPW
אליפות NHPW Hi-Fi (פעם אחת)
הישגים בארגון ההיאבקות New York Wrestling Connection - NYWC
אליפות הזוגות של NYWC (פעם אחת)  - עם JT דאן
הישגים בארגון ההיאבקות Over The Top Wrestling - OTT
אליפות העולם של OTT (פעם אחת)
הישגים בארגון ההיאבקות Pennsylvania Premiere Wrestling - PPW
אליפות במשקל כבד של PPW (פעמיים)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-99 מתוך 500 המתאבקים הטובים ביותר לשנת 2019
הישגים בארגון ההיאבקות Progress Wrestling
Super Strong Style 16‏ (2019)
הישגים בארגון ההיאבקות Revolution Pro Wrestling - RPW
אליפות במשקל קל הבריטית של RPW (פעם אחת)
הישגים בארגון ההיאבקות Rockstar Pro Wrestling
אליפות ה-Rockstar Pro Wrestling (פעם אחת)
הישגים בארגון ההיאבקות Tier 1 Wrestling
אליפות הזוגות של Tier 1 (פעם אחת)  - עם מייק ורנה
הישגים בארגון ההיאבקות Westside Xtreme Wrestling - wXw
אליפות שוטגאן של wXw‏ (3 פעמים)
אליפות הזוגות של wXw (פעם אחת)  - עם שיין סטריקלנד
הישגים בארגון ההיאבקות Women Superstars Uncensored - WSU
אליפות הזוגות של WSU (פעם אחת)  - עם JT דאן
הישגים בארגון ההיאבקות Xtreme Wrestling Alliance - XWA
אליפות במשקל כבד של XWA (פעם אחת)
הערות שוליים

↑  דייוויד סטאר זכה בטורניר ה-SSS16
↑  תוצאות טורניר Super Strong Style 16 (היום השלישי)
↑  שמות המתאבקים אשר לקחו חלק במבחן הקבלה של ה-WWE פורסמו
↑  המתאבק היהודי, דייוויד סטאר, מציג את תחושותיו בקטע וידאו כלפי סינקלייר "הפאשיסט"
↑  דייוויד סטאר מדבר על הפן הפוליטי, קטע הווידאו מצונזר וכל זאת קורה מספר שבועות לפני קרב האליפות שלו בישראל
1 2 3  סיכום האירוע "כסאח בפסח" באתר ג'רוזלם פוסט
↑  ריאיון עם דייוויד סטאר באתר הפינגטון פוסט
דרקונטיים

| דרקונטיים |
| --- | --- |
 Draconetta xenica
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפריר
משפחה:: דרקונטיים
שם מדעי
 Draconettidae ‏ג'ורדן ופאולר, 1903

דרקונטיים (שם מדעי: Draconettidae) הם משפחת דגי גרם מסדרת הדקראים הקרובה לשפריריים. במשפחה זו 2 סוגים ו-15 מינים, 14 מהם בסוג Centrodraco.
מיני דגים אלה חיים בימים ממוזגים וטרופיים בכל האוקיינוסים, ובמראם מזכירים מאוד את השפריריים. אלו דגים קטנים מאוד שמגיעים לאורך של עד 12 סנטימטרים. כמו השפריריים הם בעלי דו-צורתיות זוויגית גדולה בה זכרים ונקבות בעלי צבעים בצורות שונות מאוד והזכרים בעלי סנפירים גבוהים יותר. הם בעלי ראשים גדולים, לסתות חזקות וארוכות ובעלי סנפיר גבי דמוי מפרש המשתרע עד לזנב דמוי מניפה. מבנה גופם מוארך.
מינים אלה הם שוכני קרקעית רדודה אך חלקם מגיעים לכמה איים נידחים כמו להוואי. הם ניזונים מחסרי חוליות השוכנים על הקרקעית ומדגיגים.
מיון

משפחה דרקונטיים (Draconettidae)
סוג Centrodraco
מיןCentrodraco abstractum
מין Centrodraco acanthopoma
מין Centrodraco atrifilum
מין Centrodraco fidelis
מין Centrodraco gegonipus
מין Centrodraco insolitus
מין Centrodraco lineatus
מין Centrodraco nakaboi
מין Centrodraco oregonus
מין Centrodraco ornatus
מין Centrodraco otohime
מין Centrodraco pseudoxenicus
מין Centrodraco rubellus
מין Centrodraco striatus
סוג ומין יחיד Draconetta xenica
גריגורה ברנקוש

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  20 במרץ 1929 פשטישאן, (כיום מחוז גורז'), ממלכת רומניה 
 פטירה:  2 באפריל 2022 (בגיל 93) בוקרשט, רומניה 
 ענף מדעי:  דיאלקטולוגיה, בלשנות, לימודים רומניים, אלבנית 
 מקום לימודים:  אוניברסיטת בוקרשט 
 פרסים והוקרה:  עיטור הכוכב של רומניה 
 
גריגורה ברנקוש (ברומנית Grigore Brâncuş, ‏ 20 במרץ 1929 – 2 באפריל 2022) היה בלשן רומני שנודע במחקריו בפונטיקה היסטורית, בלשנות, בקשרים בין הרומנית לשפה האלבנית ובדיאלקטולוגיה. היה פרופסור לשפה הרומנית באוניברסיטת בוקרשט וחבר האקדמיה הרומנית.
רקע משפחתי ולימודיו

יליד פשטישאן, במחוז גורז' שבצפון אולטניה כמו הפסל קונסטנטין ברנקושי, שאינו בן משפחתו, למד בפקולטה לפילולוגיה של אוניברסיטת בוקרשט, שבה סיים תואר בשנת 1953. בשנת 1968 סיים עבודת הדוקטורט בנושא "קשרים לשוניים רומניים-אלבניים. מילון" תחת הדרכתו של אלכסנדרו רוסטי. נמנה עם תלמידיהם המועדפים של הבלשנים רוסטי, אלכסנדרו גראור, יורגו יורדאן, ויון קוטיאנו.
פעילותו הדידקטית ומחקריו

במשך 18 שנה היה ראש החוג לשפה הרומנית באוניברסיטת בוקרשט. חלק ממחקריו עשה במסגרת קשריו ההדוקים עם המכון לבלשנות של האקדמיה הרומנית.
גריגורה ברנקוש נודע כמומחה בתחום המסובך של התשתית הטארקית-דאקית של השפה הרומנית ובחקר השפה האלבנית.
ספריו הידועים בתחום זה הם "אוצר המלים האוטוכטוני של השפה הרומנית" (1983), המבוסס על עבודת הדוקטורט שלו, "מחקרים על התשתית הטראקו-דאקית של השפה הרומנית" (1993), "קונקורדנציות לשוניות רומניות-אלבניות" (2000). לצורך עבודות מחקר ברנקוש ביקר באלבניה בשנים 1958, 1959, 1965 ו-1972. השתלם בלימודי אלבנולוגיה אצל אלכסמדר ג'וּבני (1880–1961) ואקרם צ'אביי (1908–1980).
בעקבות אלכסנדרו רוסטי חקר ברנקוש את ההיסטוריה של השפה הרומנית, כולל הקשריה התרבותיים, אתנוגרפיים, ההיסטוריים- חברתיים, האמנותיים, פולקלוריים ודתיים. פרי מחקריו אלה היה ה"מבוא לתולדות השפה הרומנית" בשני כרכים (הראשון הופיע בשנת 2003, השני עומד להתפרסם). בהמשך חיבר על סמך תוצאות מחקריו בנושא זה, את הספר "תולדות המלים".
גריגורה ברנקוש ידוע גם בתרומותיו לחקר השפה הרומנית העכשווית. בשנת 1959 כתב ספר על דקדוק השפה, בשנת 1976 ספר "ניתוח מבני של המורפולוגיה של הפועל", ובשנת 1998 הספר "המורפולוגיה השלמה, התאורית והנורמטיבית".
ברנקוש חיבר גם ספר לימוד של השפה הרומנית המיועד לזרים שהופיע ב־5 מהדורות בין השנים 1998–2005 והמשמש עד היום את כל החוגים לשפה הרומנית ברחבי העולם.
בתחום הדיאלקטולוגיה, חקר ברנקוש את הפולקלור ואת העגות והניבים האזוריים ברומניה, במיוחד את העגות ממונטניה ואולטניה וכמו כן את הניב בארומני מאלבניה.
בשנת 2001, יחד עם מריוס סאלה, יאנקו פישר, קריסטיאן גשפאר, מריה-פרנצ'סקה בלטצ'אנו ואחרים, נמנה ברנקוש עם מייסדי "החברה הרומנית ללימודים הודו-אירופיים".
בשנת 2006 הוא הוציא לאור מחדש את המילון של יון אאורל קנדריה.
ב-2022 הוא נפטר בבוקרשט.
פעילותו הפוליטית

ב13–15 יוני 1990 ברנקוש נמנה עם הפרופסורים שהזדהו עם הפגנת המחאה של הסטודנטים בככר האוניברסיטה של בוקרשט והוכה יחד עם פרופ פטרו קרציה ומנהיגי הסטודנטים על ידי השוטרים והכורים שגויסו על ידי הממשלה כדי לדכא את ההפגנה.
פרסים ואותות הוקרה

2006 - חבר מתכתב באקדמיה הרומנית
2011 - חבר מן המניין באקדמיה הרומנית
דצמבר 2017 - אות המסדר הלאומי "כוכב רומניה" בדרגת אביר
ספרים

*
1972
(ב.פ. חאשדאו)
Cercetări asupra fondului traco-dac al limbii române (1995);, 2009
(מחקרים על התשתית הטראקו-דאקית של השפה הרומנית)
Limba română. Modele de analiză gramaticală 1996
(השפה הרומנית. מודלים של ניתוח דקדוקי)
Gramatica limbii române. Morfologia, în colaborare 1998
(דקדוק השפה הרומנית. מורפולוגיה) - בשיתוף פעולה
Concordanțe lingvistice româno-albaneze 1999
(קונקורדנציות לשוניות רומניות-אלבניות)
Introducere în istoria limbii române 2002
(מבוא לתולדות השפה הרומנית)
Istoria cuvintelor. Unitate de limbă și cultură românească 2004
(תולדות המלים. אחדות של שפה ותרבות רומנית)
Studii de istorie a limbii române 2007
(מחקרים של תולדות השפה הרומנית)
ספרים בעריכה קיבוצית

גריגורה ברנקוש השתתף בחיבור המהדורה הראשונה של Gramatica Academiei ספר "הדקדוק של האקדמיה הרומנית", כמו כן ב Dicţionarul limbii române moderne - המילון של השפה הרומנית המודרנית.
במשך 40 שנה חיבר את סעיפי האטימולוגיה של למעלה מ20 הכרכים של Dicţionarul academic al limbii române "המילון האקדמי של השפה הרומנית" DLR.
עריכות

B. P. Hasdeu, Etymologicum Magnum Romaniae, vol. I-III ,1972-1976
( הספר הקלאסי של השדאו - ה"אטימולוגיקום מגנום רומניה" ב 3 כרכים.
B. P. Hasdeu, Istoria critică a românilor 1984
("ההיסטוריה הבקורתית של הרומנים" מאת אותו ב.פ. השדאו
Ion Aurel Candrea, Ovid Densusianu, Dicționarul etimologic al limbii române. Elementele latine 2006
(ספרם של יון אאורל קנדריה ואוביד דנסושיאנו - המילון האטימולוגי של השפה הרומנית. היסודות הלטיניים)
תרגומים

מאלבנית לרומנית:
Fructul oprit ("הפרי האסור") מאת מיגייני (1967)
פרסים ואותות כבוד

2006 חבר בהתכתבות של האקדמיה הרומנית
2010 - לרגל מלאות גיל 80 בשנת 2009 -פורסם לכבודו ספר שכלל מאמרים מאת 34 חוקרים בתחום הבלשנות הרומנית (עיונים בשפה רומנית Studii de limba română) (בהוצאת אוניברסיטת בוקרשט)
הערות שוליים

↑  באתר ליברלי רומני
| --- | --- |
בקרת זהויות :  NLI: 987007458998205171  PLWABN: 9810549916705606  BIBSYS: 97042650  BnF: cb12210558p (data)  GND: 1068533927  ISNI: 0000 0001 0854 641X  LCCN: n84090616  NKC: jo2018988527  NTA: 130189251  SUDOC: 030752434  VIAF: 2521009   WorldCat (עם VIAF): 2521009
דרקורפטור

| דרקורפטור |
| --- | --- |
  הדמיה של שלד הדרקורפטור
תקופה
יורה תחתון 201–199 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: דרקורפטור
מין:: Dracoraptor hanigani
שם מדעי
 Dracoraptor ‏2016

דרקורפטור (שם מדעי: Dracoraptor; מילולית: "שודד דרקוני") הוא סוג של דינוזאור תרופוד טורף שחי בתור היורה לפני 199–201 מיליון שנה. הוא היה תרופוד פרימיטיבי שהיה קרוב לצלופיזיים. מאובניו התגלו ב-2014 וב-2015 בווילס. את שמו קיבל ב-2016 מ"הדרקון האדום", מפלצת מיתולוגית המזוהה עם ויילס.
הדרקורפטור הגיע לאורך 2.1–3 מטר בבגרות (הפרטים הראשונים היו של צעירים) והוא היה קל משקל וזריז עם זנב ארוך, צוואר בינוני וראש קטן וצר בו היו שיניים חדות אך דקות. השרידים שנמצאו הכילו עצמות שבורות ומרבית השלד שוחזר על פי שלדי דינוזאורים קרובים כמו הצלופיזיס. בדומה לתרופודים רבים, הוא היה בעל טפרים חדים בקצוות רגליו הקדמיות.
דינוזאור זה התפתח לאחר הכחדת הטריאס, מלפני 201 מיליון שנה, והוא נחשב לאחד מאבותיהם של התרופודים הגדולים יותר של היורה והקרטיקון.
בתרבות

דינוזאור חדש זה ומאובניו נראים בתוכנית הבריטית "הדינוזאורים של בריטניה" בפרק השני, כאשר טרם קיבל את שמו.
הדיוקן

ערך זה עוסק בציור של רנה מגריט. אם התכוונתם למשמעות אחרת, ראו .
"הדיוקן", 1935, רנה מגריט
הדיוקן או הפורטרט (צרפתית: Le Portrait), הוא אחד מציוריו של רנה מגריט. זהו ציור שמן על בד, גודלו 73.3 × 50.2 ס"מ, צויר בשנת 1935.
ציור זה הוא דוגמה מאפיינת לטכניקה המבדילה את רנה מגריט מציירים סוריאליסטים אחרים. אמנים כדוגמת ארנסט או דאלי מציגים לרוב דימויים מעוותים ודמויי חלום של ייצוגים, המשולבים עם צורות מופשטות. בניגוד אליהם מגריט יוצר צורות ומצבים הנראים לכאורה פשוטים והגיוניים, שההקשר בו הם משולבים הוא היוצר מציאות חדשה והזויה, מציאות סוריאליסטית.
בניגוד לציירים אחרים המציירים "דיוקן", לא מתואר לכאורה ביצירתו של מגריט דיוקן של עצמו או של אחרים. כמו כן, אין בציור צבעים עזים במיוחד או צורות מופשטות או בלתי רגילות, כמקובל ביצירות רבות בזרם הסוריאליזם. למעשה, הציור מתאר בדיוק כמעט פוטו-ריאליסטי, שולחן ערוך, עליו מונחים בקבוק יין פתוח, כוס, סכין ומזלג, וצלחת, בה מונחת חביתית מקמח.
הדבר ההופך את התמונה להזויה וסוריאליסטית היא העין המביטה על הצופה ממרכז החביתית, ובכך משנה לחלוטין הקשרו של הציור התמים ויוצרת מציאות חדשה ומפתיעה.
העובדה שהצייר בחר לקרוא ליצירה "הדיוקן" לכאורה מפתיעה, בהיעדר פנים או דמות. רק לכאורה, מאחר שהתבוננות בציור מגלה כי העין בציור – היא מיישירה מבט, בוחנת את הצופים, וצופָה בדיוקנם. המשך ההתבוננות בתמונה עשוי להביא את המתבונן לשאול עצמו, האם ציור כגון זה, הנותן דוגמה ליצירתו של מגריט, לאמנותו המופשטת והמפתיעה, האם אינו, בעצם, דיוקנו של הצייר?
הציור "דיוקן" היה חלק מאוסף פרטי של האספנית והציירת האמריקאית קיי סייג' (Kay Sage). בשנת 1956 תרמה סייג' את הציור למוזיאון לאמנות מודרנית בניו יורק.